न्यूयॉर्क स्थित संयुक्त राष्ट्र मुख्यालय में 73वीं संयुक्त राष्ट्र महासभा की पहली समिति की आम बहस में भाग लेने के चीनी प्रतिनिधिमंडल के प्रमुख और विदेश मंत्रालय के शस्त्र नियंत्रण विभाग के निदेशक फ़ू ज़्सोंग ने अपील की कि अंतरराष्ट्रीय समुदाय को एक साथ बहुपक्षवाद की रक्षा करना और अंतरराष्ट्रीय सुरक्षा चुनौतियों का सामना करना चाहिए।
संयुक्त राष्ट्र महासभा की पहली समिति मुख्य रूप से निरस्त्रीकरण और अंतर्राष्ट्रीय सुरक्षा मामलों के लिए जिम्मेदार है। फ़ू ज़्सोंग ने अपने भाषण में कहा कि आज दुनिया में बड़ा विकास, बड़ा बदलाव और प्रमुख समायोजन चल रहे हैं। युद्ध और टकराव को छोड़कर शांति और सहयोग अंतरराष्ट्रीय समुदाय की आम आवाज़ है। इसके साथ शीत युद्ध की मानसिकता, शक्ति राजनीति, एकतरफावाद और संरक्षणवाद भी समकालीन जरूरतों को पूरा नहीं कर सकती हैं। नियम-आधारित अंतरराष्ट्रीय व्यवस्था को सभी देशों के समर्थन की आवश्यकता है।
फ़ू ज़्सोंग ने कहा कि मानव नियति साझा समुदाय बनाना और स्थायी शांति और सार्वभौमिक सुरक्षित दुनिया बनाने के लिए अंतर्राष्ट्रीय समुदाय को संयुक्त प्रयास करना चाहिए। चीन बहुपक्षवाद का समर्थन करता रहेगा, मौजूदा निरस्त्रीकरण तंत्र की दृढ़ता से रक्षा करेगा और सक्रिय रूप से वैश्विक सुरक्षा शासन को बढ़ावा देगा। अंतरराष्ट्रीय स्थिति के बदलने के बावजूद चीन शांतिपूर्ण विकास करेगा, सभी देशों के साथ बहुपक्षवाद की रक्षा करेगा, अंतर्राष्ट्रीय सहयोग को मजबूत करेगा और स्थायी शांति और सार्वभौमिक सुरक्षा की दुनिया का निर्माण करेगा, ताकि मानव शांति के कार्यों के लिए सकारात्मक योगदान दे सके। (नीलम)